'Sagunt turisme Talks', el nou projecte de millora 2024 de SICTED Sagunt
16 de maig 2024

![](/media/2hljmpsq/sagunto-talks_c.jpg?width=850&height=850)

La proposta partix del grup de coordinació informativa que es va crear fa ja alguns anys mitjançant este programa. En 2024 el projecte de millora SICTED consistirà en un cicle de xarrades amb professionals convidats del sector.

Després de realitzar un sondeig previ sobre diferents temes que desperten l'interés de les nostres empreses i servicis, han decidit començar per la gestió de residus i temes relacionats.

Per tant, el primer 'Sagunt Talks' se celebrarà dilluns que ve, 20 de maig, a les 10 hores en el Casal Jove del Port de Sagunt i el professional que obrirà el cicle serà director general de la SAG, Jorge Silvestre.

Serà una jornada participativa d'intercanvi de qüestions que conjuntament es puguen millorar. Per a això, el director de la SAG explicarà tant la recollida selectiva de residus com alguns servicis i projectes que estan duent a terme. La jornada finalitzarà amb un torn de preguntes i propostes.

La delegada de turisme Natalia Antonino, **«convida a tot el sector hostaler del municipi, empreses, persones i associacions relacionades amb el turisme, a assistir a esta interessant jornada per a crear sinergies que permeten avançar en la sostenibilitat i qualitat de la destinació Sagunt».**

SICTED és un projecte de millora de la qualitat de les destinacions turístiques amb l'objectiu últim de millorar l'experiència i satisfacció del turista.

Sagunt està treballant en SICTED des de 2014 a través de la seua delegació de Turisme i cada vegada són més les empreses turístiques adherides. En l'actualitat, el municipi disposa de 70 empreses i serveis distingits.

*   [](http://www.facebook.com/sharer.php?u=https://aytosagunto.es/va/actualitat/sagunt-turisme-talks-el-nou-projecte-de-millora-2024-de-sicted-sagunt/ "Facebook")
*   [](http://twitter.com/share?url=https://aytosagunto.es/va/actualitat/sagunt-turisme-talks-el-nou-projecte-de-millora-2024-de-sicted-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-turisme-talks-el-nou-projecte-de-millora-2024-de-sicted-sagunt/ "Linked In")
*   [](mailto:?body=https://aytosagunto.es/va/actualitat/sagunt-turisme-talks-el-nou-projecte-de-millora-2024-de-sicted-sagunt/)